- सिरसा में कल नागरिक परिषद का शांति मार्च - Amar Ujala
{"_id":"78-46559","slug":"Hisar-46559-78","type":"story","status":"publish","title_hn":"\u0938\u093f\u0930\u0938\u093e \u092e\u0947\u0902 \u0915\u0932 \u0928\u093e\u0917\u0930\u093f\u0915 \u092a\u0930\u093f\u0937\u0926 \u0915\u093e \u0936\u093e\u0902\u0924\u093f \u092e\u093e\u0930\u094d\u091a","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
सिरसा में कल नागरिक परिषद का शांति मार्च
Hisar Updated Wed, 28 Nov 2012 12:00 PM IST
सिरसा। क्षेत्र में शांति की पुरजोर अपील के साथ सिरसा के नागरिकों द्वारा अहम शांति मार्च का आयोजन किया जाएगा। इसमें सभी राजनीतिक दलाें सहित नगर की सामाजिक, सांस्कृतिक एवं विभिन्न क्षेत्रों में कार्यरत स्वयंसेवी संस्थाएं भाग लेंगी।
नागरिक परिषद सिरसा की ओर से आयोजित बैठक में लिए गए निर्णय के अनुसार शांति मार्च 29 नवंबर को प्रात: दस बजे अनाज मंडी स्थित महात्मा गांधी की प्रतिमा स्थल से आरंभ होकर टाउन पार्क में संपन्न होगा। इस मार्च में नागरिकों से भाग लेेने की अपील की गई है। बैठक में वक्ताओं ने दोनों पक्षों से संयम की अपील करने के साथ संबंधित पक्षों से संवाद स्थापित करने का सुझाव दिया ताकि विवाद से उत्पन्न हुई समस्या के समाधान का रास्ता खोजा जा सके। बीते दिनों में घटित दुखद एवं दुर्भाग्यपूर्ण घटनाओं पर बैठक में गहरी चिंता व्यक्त करते हुए पुलिस प्रशासन की विफलता पर आक्रोश व्यक्त किया गया।
वक्ताओं ने इस बात पर नाराजगी जताई कि भारी संख्या में मौजूद पुलिस अधिकारी व पुलिसकर्मी आगजनी और हिंसा के दौरान मूक दर्शक बने रहे। बैठक में प्रशासन से मांग की गई कि इन घटनाओं में संलिप्त दोषियों के विरुद्ध सख्ती से पेश आए। बैठक में नागरिक परिषद के अध्यक्ष जगदीश चोपड़ा सहित पूर्व जिला न्यायधीश जीएल गोयल, पूर्व सांसद हेतराम, पूर्व आईजी पुलिस सीआर कस्वां, सिरसा एजूकेशन सोसायटी के संरक्षक डा. आरएस सांगवान, इंडियन मेडिकल एसोसिएशन के संरक्षक डा. वैद बैनीवाल, हजकां नेता वीरभान मेहता, कांग्रेस नेता होशियारी लाल शर्मा, सुरेंद्र भाटिया, जिला बार एसोसिएशन के पूर्व अध्यक्ष रमेश मेहता व सुरेश मेहता, आनंद बियानी, पतजंलि योग समिति के जिला अध्यक्ष चंद्रपाल योगी, शिक्षा विभाग के पूर्व उपनिदेशक डीडी वर्मा, भारत विकास परिषद के क्षेत्रीय संयोजक रमेश गोयल, बाबा बिहारी नेत्रालय के अध्यक्ष प्रवीण बागला, अरुण मेहता, डा. गुलाब सिंह, डा. पी. दयाल, डा. सुभाष नरूला, जीएस मान, लाज पुष्प, सुरेंद्र सिंह वैदवाला, संजीव काठपाल, विमल भाटिया, एसके मित्तल, अनिल डूमरा भी उपस्थित थे।
council peace march
हिमाचल प्रदेश में बीजेपी ने पूर्ण बहुमत से सत्ता में वापसी की। वहीं कांग्रेस को प्रदेश में बुरी पराजय मिली है। बीजेपी और नरेंद्र मोदी की लहर में भी वीरभद्र सिंह के बेटे विक्रमादित्य ने बड़ी जीत हासिल की है।
फतेहाबाद में मनचले डॉक्टर का लोगों ने कर दिया ये बुरा हाल
अब शादियों में समय पर पहुंचेगी बारात, नहीं बजेंगे डीजे